भलिबलकै कारण मञ्जुले आफ्नो खेल करिअरमा धेरै सम्मान र पुरस्कार पाएकी छन् । उनी पल्सर स्पोर्टस अवार्डमा ‘पपुलर प्लेयर अफ दि इयर अवार्ड’, ‘कास्की प्लेयर अफ दि इयर’ जस्ता अवार्डबाट सम्मानित भइसकेकी छन् । त्यति मात्र होइन, मञ्जुले नेपाली महिला भलिबलको ठूलो प्रतियोगिता ‘ढोरपाटन महिला भलिबल च्याम्पियनसिप’मा उत्कृष्ट खेलाडी बन्दै दुई पटक स्कुटर र धेरै पटक सुनको सिक्री पाइसकेकी छन् ।
